DAVLAT XARIDLARINI TAShKIL ETIShGA DOIR NORMATIV-HUQUQIY BAZANI TAKOMILLAShTIRISh ChORA-TADBIRLARI TO‘G‘RISIDA

O‘zbekiston Respublikasi Prezidentining “Davlat xaridlari tizimini maqbullashtirish va ularga kichik biznes subyektlarini jalb etishni kengaytirish to‘g‘risida” 2011-yil 7-fevraldagi PQ-1475-son qarorini bajarish yuzasidan hamda davlat xaridlarini tashkil etishga doir normativ-huquqiy bazani takomillashtirish maqsadida Vazirlar Mahkamasi qaror qiladi:
 2. O‘zbekiston Respublikasi Hukumatining 3-ilovaga muvofiq ayrim qarorlariga o‘zgartirish va qo‘shimchalar kiritilsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin.
 1. Vazirlar Mahkamasining 1999-yil 3-sentabrdagi 414-son qarori (O‘zbekiston Respublikasi QT, 1999-y., 9-son, 51-modda) bilan tasdiqlangan Budjet tashkilotlarini xarajatlarini mablag‘ bilan ta’minlash (to‘lash) tartibiga quyidagi mazmundagi 381-band qo‘shilsin: 
 “381. O‘z bo‘linmalari uchun markazlashtirilgan xaridni amalga oshiradigan budjet tashkilotlari rahbarlari davlat xaridlarini tashkil etish va samarali amalga oshirish uchun qonun hujjatlarida belgilangan tartibda shaxsan javob beradilar”.
 5. Vazirlar Mahkamasining “Tovar-xomashyo birjalari faoliyatini takomillashtirishga doir qo‘shimcha chora-tadbirlar to‘g‘risida” 2004-yil 31-maydagi 251-son qarorida (O‘zbekiston Respublikasi QT, 2004-y., 5-son, 50-modda):
 a) 1-bandning uchinchi xatboshi quyidagi tahrirda bayon qilinsin:
 “tovarlar (ishlar, xizmatlar)ning, shu jumladan o‘ziga xos xususiyatlarga ega bo‘lgan tovarlarning auksion savdolari”;
 b) 3-bandda:
 ikkinchi xatboshi quyidagi tahrirda bayon qilinsin:
 “birja a’zolari-dilerlar birja savdolarida ulgurji savdoni faqat ularda ulgurji savdoni amalga oshirish huquqiga litsenziya mavjud bo‘lganda amalga oshiradilar”;
 to‘rtinchi xatboshi chiqarib tashlansin;
 beshinchi xatboshi quyidagi tahrirda bayon qilinsin:
 “tovar-xomashyo birjalarining auksion va ko‘rgazma-yarmarka savdoni tashkil etishga xarajatlari bitishuvlar ishtirokchilaridan vositachilik yig‘imi olish hisobiga, shuningdek auksion va ko‘rgazma-yarmarka savdo qatnashchilariga ko‘rsatiladigan qo‘shimcha xizmatlar (reklama, axborot, maslahat berish, o‘quv, noshirlik xizmatlari va shu kabilar) hisobiga qoplanadi”;
 v) 4-bandning uchinchi xatboshi quyidagi tahrirda bayon qilinsin:
 “ixtisoslashtirilgan va mintaqaviy savdo maydonlari tarmog‘ini kengaytirish, shu jumladan ko‘rsatib o‘tilgan savdo maydonlarini birja, ko‘rgazma-yarmarka va auksion savdolarining elektron tizimiga ulagan holda yuridik shaxslarni akkreditatsiya qilish yo‘li bilan kengaytirish bo‘yicha choralar ko‘rish”.
 6. Vazirlar Mahkamasining 2007-yil 20-martdagi 53-son qarori (O‘zbekiston Respublikasi QT, 2007-y., 2-3-son, 15-modda) bilan tasdiqlangan O‘zbekiston Respublikasi Moliya vazirligining G‘aznachiligi to‘g‘risidagi Nizomda:
 a) 8-bandga quyidagi mazmundagi oltinchi xatboshi qo‘shilsin:
 “davlat xaridlari bo‘yicha axborot bazasini yaratish va doimiy ravishda yangilab borish, davlat xaridlarini amalga oshirishda narxni shakllantirish jarayonini nazorat qilish”;
 oltinchi—sakkizinchi xatboshilar tegishli ravishda yettinchi — to‘qqizinchi xatboshilar deb hisoblansin;
 b) 9-bandda:
 quyidagi mazmundagi o‘n sakkizinchi xatboshi qo‘shilsin:
 “kichik biznes subyektlari unda keng ishtirok etishini nazarda tutadigan davlat xaridlarini amalga oshirishda tanlov va tender tartib-taomillarini takomillashtirish va ularni qo‘llashni kengaytirish yuzasidan takliflar tayyorlash”;
 o‘n sakkizinchi—o‘n to‘qqizinchi xatboshilar tegishli ravishda o‘n to‘qqizinchi — yigirmanchi xatboshilar deb hisoblansin; 
 quyidagi mazmundagi xatboshilar qo‘shilsin: 
 “davlat xaridlari bo‘yicha ma’lumotlar, shu jumladan davlat xaridlari bo‘yicha budjetdan mablag‘ oluvchilar tomonidan joylashtiriladigan buyurtmalar, shuningdek budjetdan mablag‘ oluvchilar tomonidan xarid qilinadigan tovarlar (ishlar, xizmatlar)ga narxlar bo‘yicha ma’lumotlar elektron bazasini shakllantirish va doimiy ravishda yangilab borish;
 Davlat xaridlari bo‘yicha Hukumat komissiyasining ishchi organi funksiyasini amalga oshiradi”;
 v) 10-bandga quyidagi mazmundagi xatboshilar qo‘shilsin:
 “Davlat xaridlari bo‘yicha Hukumat komissiyasining ishchi organi funksiyasini bajarish uchun davlat va xo‘jalik boshqaruvi organlari, mahalliy davlat hokimiyati organlari, boshqa tashkilotlardan zarur materiallarni olish;
 davlat xaridlari jarayoni qatnashchilaridan kichik biznes subyektlari uchun ajratilgan kvotalarga rioya etilishiga tegishli bo‘lgan axborotlarni so‘rash”;
 g) 11-bandning uchinchi xatboshidagi “budjetdan mablag‘ oluvchilar tomonidan sotib olinadigan tovarlar (ishlar, xizmatlar) narxlarining sun’iy ko‘paytirilishi” so‘zlari “davlat xaridlarini amalga oshirishda, shu jumladan budjetdan mablag‘ oluvchilar tomonidan tovarlar (ishlar, xizmatlar) xarid qilinganda narxlarni oshirib yuborish mavjudligi” so‘zlari bilan almashtirilsin.
 7. Vazirlar Mahkamasining 2011-yil 7-yanvardagi 6-son qarori (O‘zbekiston Respublikasi QT, 2011-y., 1-son, 3-modda) bilan tasdiqlangan Xususiy tadbirkorlar yuridik shaxs tashkil etmasdan shug‘ullanishi mumkin bo‘lgan faoliyat turlari ro‘yxatiga quyidagi mazmundagi 67-pozitsiya qo‘shilsin: